### Beslutning

Udsat.

**Beslutningsforslag fra ALT**

[adresse] er kendt og elsket for sin smukke natur. Den glitrende fjord og de store skove lige uden for gadedøren fremhæves igen og igen, når nytilflyttere skal begrunde, hvorfor de har valgt at blive århusianere. Takket være vores veletablerede grønne områder og nye innovative tiltag, som blomstrende indfaldsveje, kan man finde sjældne sommerfugle selv midt i [adresse] og vores helt unikke kystvendte skove rummer mange unikke arter. Vi skal i fremtiden blive endnu bedre til at passe på den natur som er så dyrebar for os alle.

 Naturen skal have en tydelig stemme i [adresse]. Særligt i denne tid hvor biodiversiteten styrtdykker, og flere og flere arter uddør. Det mylder af liv, som findes overalt på kloden, er udfordret, den biologiske mangfoldighed falder drastisk. Blot som eksempel har vi mistet 10 arter af sommerfugle i [adresse] allerede. Tabet af biodiversitet har store konsekvenser for vores natur, for vores samfund og for planeten som samlet hele. Vi er som mennesker også dybt afhængige af, at økosystemerne fungerer og er med til at rense vand, jord og luft og bestøver vilde planter og afgrøder.

 Vi skal blive langt bedre til at passe på den natur, vi har, for når først vi har mistet den, er den væk for altid. Vi skal for alvor begynde at tage hensyn til naturen på naturens præmisser fremfor at tænke på naturen som noget, vi har retten over. Vi skal i langt højere grad erkende, at vi deler vores kommune med en lang række andre arter, som Ikke er vores ejendom, som har værdi i sig selv, og som har stor betydning for, at naturens kredsløb fungerer. Der er derfor behov for, at vi at fører naturpolitik på naturens egne præmisser, for naturens egen skyld! Vi bør tage ansvar for, at der bliver mere plads til dyrene, til alle de planter og alt det liv, som vi deler kommunen med, men som vi i dag utilsigtet kommer til at isolere og fortrænge.

 Vi skal gøre meget, men et første skridt er i højere grad at sikre naturens rettigheder i [adresse].

 Vi foreslår i den sammenhæng, at vi:

1. Opretter et Naturens Byråd, der består af menneskelige repræsentanter for et udvalg af kommunens nøgle-arter, hvorved det adskiller sig fra Det Grønne Råd. Dette råd skal - på lige fod med børn- og ungeudvalget - have mulighed for at stille forslag i byrådssalen og skal dermed være med til udvikling af kommunens naturpolitikområder. På lige fod med børn- og unge, har naturen og dennes arter ikke en officiel stemme ind i byrådet. Derfor mener vi, at vi bør give naturen denne ret. Rådet skal desuden høres i store byudviklingsprojekter.
2. Vi foreslår, at rådet i første omgang oprettes som en to-årig forsøgsperiode, hvorefter der evalueres og opsamles læring med henblik på at skabe et permanent råd.
3. Herudover giver rådet mandat til at pege på de vigtigste områder, som vi som politikere bør sikre for at bevare og udvikle en natur, der får lov til at eksistere på egne præmisser langt ud i fremtiden. Når rådet gøres permanent, bør disse anbefalinger revideres hvert andet år af repræsentanterne.

Repræsentanterne i rådet kan – ud fra erfaringerne fra Arternes [adresse] - med fordel bestå af en kombination af eksperter og almene borgere med særlig viden om nøglearter. Det demokratiske element i at lade almene borgere spille sammen med eksperter om at passe på vores arter er i vores optik meget stærkt.

 Arternes [adresse] er et initiativ lanceret af Rod i samarbejde med Naturhistorisk Museum med fokus på at give arterne i [adresse] en stemme i den daglige debat. Se mere på www.rodnet.org. Alternativet inviterer alle partier og Teknik og Miljø til at kvalificere forslaget yderligere. Forslaget er stillet af:

 Liv Maya Mathiasen
 Alternativet

### Sagens forløb

20-06-2018 [adresse]
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 20. juni 2018  om magistratsbehandling af forslaget.

 Sagen bedes tilbagesendt byrådet via Magistraten.
 17-10-2018 Teknik og Miljø
1. Konklusion

 Alternativet har fremsat forslag om oprettelsen af et Naturens Byråd i [adresse] bestående af eksperter og borgere med særlig viden om nøglearter.

 [adresse] er ambitiøs i sine mål for mere og bedre natur, skov og vandmiljø, og Teknik og Miljø arbejder på realiseringen heraf. Den nyeste forskning og borgernes viden og engagement kan uden tvivl bidrage yderligere til, at kommunen lykkes med at nå sine mål.  [adresse] samarbejder derfor også allerede med flere forskningsinstitutioner og borgergrupper.

 Teknik og Miljø anbefaler at fokusere kræfterne på at udvide og inddrage Det Grønne Råd fremfor at oprette et Naturens Byråd.

 Det Grønne Råd er permanent, nedsat af [adresse] og rådgiver om benyttelse og beskyttelse af det grønne. Rådet kan i en forsøgsperiode udvides og/eller deltage i særskilte temamøder/ workshops med forskere, borgere m.fl. for at bidrage med nyttig ideudvikling og styrke rådets faglige vidensgrundlag.

 I forhold til forslaget om ”indstillingsret” anbefales det udmøntet via en tættere dialog mellem politikere og rådet, evt. som temamøder eller workshops om naturudviklingen i [adresse].
 14-11-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til Magistratsafdelingen for Teknik og Miljøs udtalelse af 17. oktober 2018.
 19-11-2018 Magistraten
[adresse] Byråd under henvisning til Magistratsafdelingen for Teknik og Miljøs udtalelse af 17. oktober 2018, som Magistraten kan henholde sig til.
 28-11-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 28. november 2018.
 23-01-2019 Teknisk Udvalg
Udsat.